Source: http://legislatie.just.ro/Public/FormaPrintabila/00000G01CG19DP09WBK3GUTC3958JZC1
Timestamp: 2019-06-26 01:00:26+00:00
Document Index: 31550344

Matched Legal Cases: ['articolul 2', 'articolul 3', 'articolul 4', 'articolul 4', 'articolul 4', 'articolul 6', 'articolul 6', 'articolul 6', 'articolul 6', 'articolul 8', 'articolul 8', 'articolul 12', 'articolul 14', 'articolul 20', 'articolul 30', 'articolul 30']

Se aprobă Ordonanța de urgență a Guvernului nr. 57 din 4 iunie 2013 privind modificarea și completarea Legii nr. 220/2008 pentru stabilirea sistemului de promovare a producerii energiei din surse regenerabile de energie, publicată în Monitorul Oficial al României, Partea I, nr. 335 din 7 iunie 2013, cu următoarele modificări și completări:1. La articolul I, înainte de punctul 1 se introduce un nou punct cu următorul cuprins:– La articolul 2, litera f) se modifică și va avea următorul cuprins: ...
f) centrală hidroelectrică retehnologizată - centrala hidroelectrică cu o putere instalată de cel mult 10 MW, care îndeplinește următoarele condiții:– are o durată de funcționare de cel puțin 15 ani de la data punerii în funcțiune; ... – a fost supusă unui ansamblu de operațiuni de înlocuire a unor tehnologii existente, uzate moral și/sau fizic, cu tehnologii moderne, în scopul creșterii eficienței activității de producere, sau grup hidroelectric nou instalat într-o centrală hidroelectrică preexistentă ori într-o amenajare hidrotehnică utilizată anterior în scop energetic; ... ... ... 2. La articolul I punctul 1, litera e) a alineatului (6) al articolului 3 se modifică și va avea următorul cuprins:
e) energia electrică produsă în centrale electrice fotovoltaice situate pe terenuri care, la data de 31 decembrie 2013, erau în circuitul agricol în condițiile legii; ... ... 3. La articolul I, după punctul 1 se introduc trei noi puncte, punctele 1^1 - 1^3, cu următorul cuprins:1^1. La articolul 3 alineatul (8), litera b) se abrogă. ... 1^2. La articolul 4, alineatul (4) se modifică și va avea următorul cuprins:(4) Cotele anuale obligatorii de energie electrică produsă din surse regenerabile de energie care beneficiază de sistemul de promovare prin certificate verzi pentru perioada 2010-2013 sunt următoarele: 2010 - 8,3%; 2011 - 10%; 2012 - 12%; 2013 - 14%. ... 1^3. La articolul 4, după alineatul (4) se introduc două noi alineate, alineatele (4^1) și (4^2), cu următorul cuprins:(4^1) Începând cu anul 2014, ANRE monitorizează anual cotele anuale realizate de energie electrică produsă din surse regenerabile de energie care beneficiază de sistemul de promovare prin certificate verzi și, în funcție de gradul de realizare a obiectivului național și de impactul la consumatorul final, estimează, publică pe site-ul propriu și informează Guvernul până la data de 30 iunie a anului curent asupra nivelului cotei anuale obligatorii de energie electrică produsă din surse regenerabile de energie, care beneficiază de sistemul de promovare prin certificate verzi pentru anul următor.(4^2) Pentru perioada 2015-2020, cota anuală obligatorie de energie electrică produsă din surse regenerabile de energie, care beneficiază de sistemul de promovare prin certificate verzi, se stabilește anual și se aprobă prin hotărâre a Guvernului, la propunerea Departamentului pentru Energie, în termen de 60 de zile de la data comunicării acesteia de către ANRE. ... ... 4. La articolul I, după punctul 2 se introduce un nou punct, punctul 2^1, cu următorul cuprins:2^1. La articolul 4, alineatul (10) se abrogă. ... ... 5. La articolul I punctul 3, partea introductivă a alineatului (2^1) și alineatul (2^2) ale articolului 6 se modifică și vor avea următorul cuprins:(2^1) În perioada 1 iulie 2013-31 martie 2017 se amână temporar tranzacționarea unui număr de certificate verzi din cele prevăzute la alin. (2), pentru fiecare 1 MWh produs și livrat de producătorii de energie electrică din surse regenerabile, acreditați de ANRE până la data de 31 decembrie 2013, după cum urmează:
................................................................................................(2^2) Recuperarea certificatelor verzi amânate conform prevederilor alin. (2^1) se va face începând cu 1 aprilie 2017 pentru centralele prevăzute la alin. (2^1) lit. a) și c), respectiv începând cu data de 1 ianuarie 2018 pentru centralele prevăzute la alin. (2^1) lit. b), eșalonat cel mult până la data de 30 decembrie 2020. ... 6. La articolul I, după punctul 3 se introduc trei noi puncte, punctele 3^1 - 3^3, cu următorul cuprins:3^1. La articolul 6, după alineatul (2^2) se introduc două noi alineate, alineatele (2^3) și (2^4), cu următorul cuprins:(2^3) În cazul centralelor electrice realizate cu ajutor investițional, după aplicarea prevederilor art. 6 alin. (7) lit. b), dispozițiile alin. (2^1) se aplică astfel încât numărul de certificate verzi rezultat să nu fie subunitar.(2^4) În cazul centralelor electrice realizate cu ajutor investițional, dacă numărul de certificate verzi calculat de ANRE prin aplicarea prevederilor art. 6 alin. (7) lit. b) este subunitar, nu se aplică prevederile alin. (2^1). ... 3^2. La articolul 6, după alineatul (3) se introduce un nou alineat, alineatul (3^1), cu următorul cuprins:(3^1) Prin excepție de la prevederile alin. (3), energia electrică produsă în centrale electrice amplasate pe vehicule de orice fel nu face obiectul prezentei legi. ... 3^3. La articolul 6, alineatul (5) se modifică și va avea următorul cuprins:(5) Pentru energia electrică produsă în centrale electrice care utilizează biomasa ce provine din culturi energetice se acordă suplimentar față de prevederile alin. (2) lit. d) câte un certificat verde pentru fiecare 1 MWh produs și livrat. ... ... 7. La articolul I punctul 4, litera b) a alineatului (7) al articolului 6 se modifică și va avea următorul cuprins:
b) un număr de certificate verzi stabilit de ANRE prin reducerea numărului de certificate verzi prevăzut la alin. (2), (4) sau (5), după caz, diminuând valoarea de referință a investiției per MW cu valoarea ajutorului primit per MW și păstrând valoarea ratelor interne de rentabilitate considerate în calculele furnizate Comisiei Europene în cadrul procesului de autorizare a sistemului de promovare, dacă centralele electrice beneficiază suplimentar de ajutor de stat. Reducerea numărului de certificate verzi prevăzută se aplică până la concurența valorii ajutorului investițional primit de producătorul de energie electrică, utilizându-se în calcul valoarea medie a unui certificat verde, calculată ca medie aritmetică a valorii maxime și valorii minime de tranzacționare a certificatelor verzi. ... ... 8. La articolul I, după punctul 5 se introduce un nou punct, punctul 5^1, cu următorul cuprins:5^1. La articolul 6, alineatul (9) se modifică și va avea următorul cuprins: ...
«(9) Certificatele verzi emise de operatorul de transport și sistem au o durată de valabilitate de 12 luni.» ... 9. La articolul I punctul 6, alineatele (2), (4) și (6) ale articolului 8 se modifică și vor avea următorul cuprins:(2) Furnizorii de energie electrică și producătorii prevăzuți la alin. (1) sunt obligați să achiziționeze anual un număr de certificate verzi echivalent cu produsul dintre valoarea cotei anuale obligatorii de achiziție de certificate verzi stabilite pentru anul respectiv, potrivit prevederilor art. 4 alin. (9), și cantitatea de energie electrică prevăzută la alin. (1), exprimată în MWh, furnizată anual consumatorilor finali.
.................................................................................................(6) Până cel târziu la data de 1 septembrie a fiecărui an, furnizorii de energie electrică și producătorii prevăzuți la alin. (1) vor regulariza, în tranșe egale, valoarea certificatelor verzi aferente anului anterior, în funcție de cota anuală stabilită de către ANRE conform prevederilor art. 4 alin. (9), energia electrică furnizată și prețul mediu ponderat al certificatelor verzi utilizate de către furnizor pentru anul anterior. ... 10. La articolul I, după punctul 6 se introduc două noi puncte, punctele 6^1 și 6^2, cu următorul cuprins:6^1. La articolul 8, alineatul (3) se modifică și va avea următorul cuprins:(3) Furnizorii de energie electrică și producătorii prevăzuți la alin. (1) sunt obligați să transmită anual la ANRE, în formatul și la termenele precizate de aceasta, cantitățile de energie electrică pentru care au obligația achiziției de certificate verzi, conform prezentei legi. ... 6^2. La articolul 8, alineatul (5) se abrogă. ... ... 11. La articolul I punctul 7, alineatul (8) al articolului 8 se modifică și va avea următorul cuprins:(8) Se exceptează de la aplicarea prevederilor prezentei legi un procent din cantitatea de energie electrică livrată consumatorilor finali, cu respectarea reglementărilor europene incidente. Condițiile de calificare pentru mecanismul de exceptare, precum și cantitatea exceptată, condiționată de aplicarea programelor anuale de creștere a eficienței energetice, vor fi aprobate prin hotărâre a Guvernului, după notificarea acestora la Comisia Europeană și obținerea unei decizii de autorizare din partea acesteia. ... 12. La articolul I, punctul 10 se modifică și va avea următorul cuprins:10. La articolul 12, alineatele (2^1) și (2^2) se abrogă. ... ... 13. La articolul I, după punctul 11 se introduc două noi puncte, punctele 11^1 și 11^2, cu următorul cuprins:11^1. La articolul 14, după alineatul (7) se introduce un nou alineat, alineatul (7^1), cu următorul cuprins:(7^1) Regulamentul de acces în piața de energie electrică până la limita de siguranță a Sistemului Electroenergetic Național se aprobă prin hotărâre a Guvernului, la propunerea Departamentului pentru Energie. ... 11^2. La articolul 20, alineatul (3) se abrogă. ... ... 14. La articolul I punctul 13, alineatele (1) și (3) ale articolului 29 se modifică și vor avea următorul cuprins:
...............................................................................................(3) Măsurile de reducere a numărului de certificate verzi prevăzut la art. 6 alin. (2) se aprobă prin hotărâre a Guvernului, la propunerea Departamentului pentru Energie, în termen de 60 de zile de la data comunicării acestora de către ANRE potrivit prevederilor alin. (2), și se aplică centralelor/grupurilor electrice deținute de producătorii de energie electrică din surse regenerabile de energie, acreditate de către ANRE pentru aplicarea sistemului de promovare prin certificate verzi, după data intrării în vigoare a acestei hotărâri a Guvernului, începând cu 1 ianuarie a anului următor. ... 15. La articolul I, după punctul 13 se introduc două noi puncte, punctele 14 și 15, cu următorul cuprins:14. La articolul 30 alineatul (1), după litera d) se introduc două noi litere, literele e) și f), cu următorul cuprins:
e) nerespectarea art. 8 alin. (4) și (6) de către producătorii și furnizorii menționați la art. 8 alin. (1); ...
f) nerespectarea reglementărilor ANRE în domeniul promovării energiei din surse regenerabile de energie. ... ... 15. La articolul 30, alineatele (2) și (3) se modifică și vor avea următorul cuprins:(2) Contravențiile prevăzute la alin. (1) lit. a), c), d), e) și f) se sancționează cu amendă de la 1.000 lei la 10.000 lei, în cazul persoanelor fizice, și cu amendă de la 10.000 lei la 100.000 lei, în cazul persoanelor juridice.(3) Contravențiile prevăzute la alin. (1) lit. b) se sancționează cu amendă egală cu contravaloarea totală a certificatelor verzi neachiziționate de un furnizor sau producător prevăzut la art. 8 alin. (1) multiplicată de 3 ori, valoarea minimă a acesteia fiind de 10.000 lei, iar valoarea maximă, de 10.000.000 lei, prin derogare de la prevederile art. 8 alin. (2) lit. a) din Ordonanța Guvernului nr. 2/2001 privind regimul juridic al contravențiilor, aprobată cu modificări și completări prin Legea nr. 180/2002, cu modificările și completările ulterioare. ... ... 16. Articolul II se abrogă. ... 17. Articolul III se modifică și va avea următorul cuprins:
Energia electrică produsă din surse regenerabile de energie susținută prin sistemul de promovare poate fi comercializată și prin contracte reglementate, conform reglementărilor emise de Autoritatea Națională de Reglementare în Domeniul Energiei. ...
(la 23-07-2018, Alineatul (1) din Articolul II a fost modificat de Punctul 22, Articolul I din LEGEA nr. 184 din 18 iulie 2018, publicată în MONITORUL OFICIAL nr. 635 din 20 iulie 2018 ) (2) Autoritățile publice care dețin capacități de producere a energiei electrice din surse regenerabile realizate, parțial sau total, din fonduri structurale, cu puteri instalate de cel mult 3 MW pe producător, în proiecte care nu sunt „generatoare de venit“ în sensul prevederilor art. 55 din Regulamentul (CE) nr. 1.083/2006 al Consiliului din 11 iulie 2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de Coeziune și de abrogare a Regulamentului (CE) nr. 1.260/1990, pot încheia contracte bilaterale de vânzare-cumpărare a energiei electrice negociate direct, prin derogare de la art. 23 din Legea nr. 123/2012, cu modificările și completările ulterioare.
(la 23-07-2018, Alineatul (2) din Articolul II a fost modificat de Punctul 22, Articolul I din LEGEA nr. 184 din 18 iulie 2018, publicată în MONITORUL OFICIAL nr. 635 din 20 iulie 2018 ) (2^1) Eliminat.
(la 23-07-2018, Alineatul (2^1) din Articolul II a fost eliminat ca urmare a abrogării Articolului IV din ORDONANȚA DE URGENȚĂ nr. 24 din 30 martie 2017 de Punctul 23, Articolul I din LEGEA nr. 184 din 18 iulie 2018, publicată în MONITORUL OFICIAL nr. 635 din 20 iulie 2018 ) (3) Producătorii de energie electrică din surse regenerabile de energie menționați la alin. (1) și (2) au obligația de a transmite la Autoritatea Națională de Reglementare în Domeniul Energiei prețul și cantitatea de energie electrică din surse regenerabile de energie vândută în baza contractelor bilaterale de vânzare/cumpărare a energiei electrice negociate direct în termen de 3 zile de la finalizarea tranzacției, precum și datele și informațiile în formatul și la termenele prevăzute în reglementările emise de autoritatea menționată.(4) Constituie contravenție neprezentarea de către producătorii prevăzuți la alin. (3), la termenele stabilite, a datelor/informațiilor solicitate de Autoritatea Națională de Reglementare în Domeniul Energiei în baza prezentei legi sau furnizarea incorectă ori incompletă de astfel de date/informații.(5) Contravenția prevăzută la alin. (4) se sancționează cu amendă de la 1.000 lei la 10.000 lei, în cazul persoanelor fizice, și cu amendă de la 10.000 lei la 100.000 lei, în cazul persoanelor juridice. În cazul producătorilor cu puteri instalate de peste 100kW, aplicarea amenzii prevăzute este însoțită și de suspendarea licenței de producător pe o perioadă de 3 luni.(6) Constatarea contravențiilor și aplicarea sancțiunilor se fac de către reprezentanții împuterniciți ai Autorității Naționale de Reglementare în Domeniul Energiei.(7) Prin derogare de la art. 8 alin. (3) din Ordonanța Guvernului nr. 2/2001 privind regimul juridic al contravențiilor, aprobată cu modificări și completări prin Legea nr. 180/2002, cu modificările și completările ulterioare, sumele provenite din aplicarea sancțiunilor prevăzute la alin. (5) vor fi utilizate pentru susținerea unor măsuri de politică de eficiență energetică. Sumele menționate se vor vira în contul fondului specializat pentru investiții în eficiență energetică, începând cu data constituirii acestuia.(8) Contravențiilor prevăzute la alin. (4) le sunt aplicabile prevederile Ordonanței Guvernului nr. 2/2001, aprobată cu modificări și completări prin Legea nr. 180/2002, cu modificările și completările ulterioare.